Траўма любога гульца заўсёды істотна ўплывае на вынікі гульні каманды, тым больш, калі траўміруецца асноўны цэнтравы. Пра значнасць Гарэта Штутца ў камандных пабудовах падапечных Ігара Грышчука кажа не толькі яго асабістая статыстыка (15,7 ачкоў, 7,2 падбораў, эфектыўнасць 17,8 у Лізе ВТБ і 11,8 ачкоў і 6,8 падбораў у Кубку ФІБА) але і вынікі гульняў: да яго траўмы каманда выйграла 3 з 5 гульняў у Лізе ВТБ і 2 з 2 у Еўракубку ФІБА, т.б. 5 з 7. Без Гарэта ў 7 гульнях Лігі ВТБ было здабыта ўсяго 2 перамогі.